24 Απριλίου

23 Απριλίου | 24 Απριλίου | 25 Απριλίου

Η 24η Απριλίου είναι η 114η ημέρα του έτους κατά το Γρηγοριανό ημερολόγιο.  Υπολείπονται 251 ημέρες.

Γεγονότα 
1558 - Η Μαρία Α΄ της Σκωτίας παντρεύεται τον δελφίνο της Γαλλίας, Φραγκίσκο, στην Παναγία των Παρισίων.
1704 - Εκδίδεται η Boston News-Letter, η πρώτη τακτική εφημερίδα της βρετανικής αποικιακής Αμερικής.
1800 - Ιδρύεται η αμερικανική Βιβλιοθήκη του Κογκρέσου όταν ο πρόεδρος Τζον Άνταμς υπογράφει νομοθεσία για να διαθέσει το ποσό των 5.000$ ώστε να αγοραστούν «βιβλία που μπορεί να είναι αναγκαία για χρήση από το Κογκρέσο».
1877 - Ρωσοτουρκικός πόλεμος: Η Ρωσική Αυτοκρατορία κηρύσσει τον πόλεμο στην Οθωμανική Αυτοκρατορία.
1915 - Η σύλληψη 250 Αρμενίων διανοουμένων και ηγετών της αρμενικής κοινότητας στην Κωνσταντινούπολη σηματοδοτεί την έναρξη της Γενοκτονίας των Αρμενίων.
1916 - Εξέγερση του Πάσχα. Εξεγείρεται στην Ιρλανδία η Ιρλανδική Δημοκρατική Αδελφότητα.
1918 - Στο Βιλλέρ Μπρετοναί της Γαλλίας, γίνεται η πρώτη μάχη αρμάτων εναντίον αρμάτων, όταν τρία βρετανικά Mark IV συναντούν τρία γερμανικά A7V.
1923 - Εκδίδεται στη Βιέννη το σύγγραμμα του Σίγκμουντ Φρόυντ Das Ich und das Es (Το Εγώ και το Εκείνο), το οποίο περιγράφει τις θεωρίες του Φρόυντ για το Εκείνο, το Εγώ και το Υπερεγώ. 
1941 – Το ελληνικό καταδιωκτικό πλοίο Α4 βυθίζεται μετά από αεροπορική επίθεση στους Παξούς.
1963 - Η πριγκίπισσα Αλεξάνδρα του Κεντ παντρεύεται τον Άνγκους Ογκίλβι στο Αββαείο του Ουέστμινστερ στο Λονδίνο.
1965 - Εμφύλιος πόλεμος ξεσπά στη Δομινικανή Δημοκρατία μετά από πραξικόπημα που ανέτρεψε την τριανδρία που ήταν στην εξουσία.
1967 - Ο κοσμοναύτης Βλαντίμιρ Κομαρόφ σκοτώνεται στο Σογιούζ 1 όταν το αλεξίπτωτό του αποτυγχάνει να ανοίξει. Αυτός είναι ο πρώτος άνθρωπος που χάνει τη ζωή του κατά τη διάρκεια διαστημικής αποστολής.
1970 - Η Γκάμπια γίνεται δημοκρατία εντός της Κοινοπολιτείας των Εθνών, με τον Ντάουντα Τζαγουάρα ως τον πρώτο της πρόεδρο.
1980 - Οκτώ αμερικανοί στρατιώτες σκοτώνονται στην Επιχείρηση Νύχι του Αετού, καθώς προσπαθούν να δώσουν τέλος στην κρίση των ομήρων στο Ιράν.
 1981 - Κυκλοφορεί ο πρώτος προσωπικός υπολογιστής από την IBM.
 1990 - Το διαστημικό τηλεσκόπιο Hubble μεταφέρεται στο διάστημα από το Discovery.
 1997 - Ο Ολυμπιακός αναδεικνύεται πρωταθλητής Ευρώπης στο μπάσκετ. Στον τελικό του φάιναλ-φορ, που έγινε στη Ρώμη, επικράτησε της Μπαρτσελόνα με 73-58.
 2004 - Το Σχέδιο Ανάν για λύση του Κυπριακού απορρίπτεται από τους Ελληνοκύπριους με 76%.
2017 - Σύμφωνα με το υπουργείο Εσωτερικών στη Γαλλία, τα τελικά αποτελέσματα του πρώτου γύρου των προεδρικών εκλογών διαμορφώθηκαν ως εξής: Εμανουέλ Μακρόν 23,75%, Μαρίν Λε Πεν 21,53%, Φρανσουά Φιγιόν 19,91%, Ζαν Λικ Μελανσόν 19,64% και Μπενουά Αμόν 6,35%

Γεννήσεις 
1086 - Ραμίρο Β΄, βασιλιάς της Αραγωνίας
1533 - Γουλιέλμος Α΄, πρίγκιπας της Οράγγης
1608 - Γκαστόν, δούκας της Ορλεάνης
1815 - Άντονι Τρόλοπ, Άγγλος συγγραφέας
1845 - Καρλ Σπίτελερ, Ελβετός ποιητής
1846 - Γεώργιος Παπαβασιλείου, Έλληνας φιλόλογος
1856 - Φιλίπ Πεταίν, Γάλλος στρατιωτικός και πολιτικός
1876 - Έριχ Ραίντερ, Γερμανός ναύαρχος
1880 - Γκίντεον Σούντμπαικ Σουηδός μηχανικός και επιχειρηματίας
1882 - Χιου Ντάουντινγκ, Βρετανός στρατιωτικός
1889 - Στάφορντ Κριπς, Άγγλος πολιτικός
1903 - Χοσέ Αντόνιο Πρίμο ντε Ριβέρα, Ισπανός πολιτικός
1916 - Λου Θεζ, Αμερικανός παλαιστής
1918 - Ρομπέρ Εσκαρπίτ, Γάλλος συγγραφέας και δημοσιογράφος
1919 - Γλαύκος Κληρίδης, Κύπριος πολιτικός
1925 - Ευγένιος Ουέμπερ, Αμερικανός ιστορικός
1927 - Πασκουαλίνο Ντε Σάντις, Ιταλός κινηματογραφιστής
1934 - Σίρλεϊ Μακ Λέιν, Αμερικανίδα ηθοποιός
1941 - Κένεθ Χολ, Τζαμαϊκανός πολιτικός
1942 - Μπάρμπρα Στράιζαντ, Αμερικανίδα τραγουδίστρια και ηθοποιός
1943 - Ντέιβιντ Μορέλ, Καναδός συγγραφέας
1949 - Πασχάλης Τερζής, Έλληνας τραγουδιστής 
1951 - Έντα Κένι, Ιρλανδός πολιτικός
1952 - Ζαν-Πολ Γκοτιέ, Γάλλος σχεδιαστής μόδας
1957 - Μπαμίρ Τόπι, Αλβανός πολιτικός
1967 - Ντίνο Ράτζα, Κροάτης καλαθοσφαιριστής
1968 - Χασίμ Θάτσι, πρωθυπουργός του Κοσσυφοπεδίου
1969 - Ηλίας Ατματζίδης, Έλληνας ποδοσφαιριστής
1971 - Αλεχάντρο Φερνάντες, Μεξικανός τραγουδιστής
1973 - Σατσίν Τεντουλκάρ, Ινδός αθλητής του κρίκετ
1982 - Κέλλυ Κλάρκσον, Αμερικανίδα τραγουδίστρια

Θάνατοι 
1383 - Ερρίκος Γ΄, δούκας του Μεκλεμβούργου
1731 - Ντάνιελ Ντεφόε, Άγγλος συγγραφέας
1803 - Αντελαΐντ Λαμπίλ-Γκιαρντ, Γαλλίδα ζωγράφος
1821 - Αθανάσιος Διάκος, Έλληνας στρατηγός
1852 - Βασίλι Ζουκόφσκι, Ρώσος ποιητής
1891 - Χέλμουτ Καρλ φον Μόλτκε, Πρώσος στρατάρχης
1933 - Αντώνιος Χρηστομάνος, Έλληνας πανεπιστημιακός και πολιτικός
1935 - Μιλτιάδης Κοιμήσης, Έλληνας στρατιωτικός
1935 - Αναστάσιος Παπούλας, Έλληνας στρατιωτικός
1960 - Μαξ φον Λάουε, Γερμανός φυσικός
1967 - Βλαντίμιρ Κομαρόφ, Ρώσος κοσμοναύτης
1970 - Καίσαρ Εμμανουήλ, Έλληνας ποιητής
1974 - Μπαντ Άμποτ, Αμερικανός κωμικός 
1980 - Αλέχο Καρπεντιέ, Κουβανός συγγραφέας
1982 - Κωνσταντίνος Καζάνας, Έλληνας δημοδιδάσκαλος και αντιστασιακός
1986 - Γουάλις Σίμπσον, δούκισσα του Ουίνδσορ 
2004 - Εστέ Λόντερ, Αμερικανίδα επιχειρηματίας
2005 - Φέι Ξιάο-τονγκ, Κινέζος κοινωνιολόγος
2006 - Γιάννης Μαγκλής, Έλληνας συγγραφέας
2006 - Γιώργος Τσιτσόπουλος, Έλληνας ηθοποιός
2010 - Δημήτρης Θ. Τσάτσος Έλληνας νομικός
2011 - Σάθια Σάι Μπάμπα, Ινδός γκουρού
2020 - Έλλη Βοζικιάδου, Ελληνίδα ηθοποιός

Αργίες και εορτές 
 Εθνική εορτή στην Γκάμπια
 Ημέρα μνήμης της Γενοκτονίας των Αρμενίων
 Λήξη Παγκόσμιας Εβδομάδας Κατάργησης Πειραμάτων σε Ζώα (18 - 24 Απριλίου 2016).

Ορθόδοξη Εκκλησία 

Ημέρες του έτους